Supertaal - RDF-voer
type: channel
description: Kom praat saam!
items: twee

twee
type: item
description: twee Afbreking: twee Uitspraak: /tvɪə̯/, /tveə/ Hooftelwoord: twee Betekenis: • Die getal 2. Een meer as een en een minder as drie. Gebruik: • Kan ek twee appels kry? • Ek speel twee keer per week krieket. Spreekwoord: • Hy loop twee rye spore. [Hy is dronk/ aangeklam.] • Die kers aan twee kante brand. [Verkwistend met jou kragte te werk gaan.] • Ek het net twee hande. [Wanneer onredelik baie werk van iemand verwag word.] • Elke saak het twee kante. [Elke saak kan van twee kante beskou word.] • Hy is 'n jakkals met twee sterte. [Hy is 'n manteldraaier; tweegesig.] • Hy sit op twee stoele. [Kies nie party nie; probeer om in albei partye se guns te bly.] • Hy sit tussen twee vure. [Tussen twee moeilikhede wees.] • Iemand met twee aangesigte. [Vals wees.] • 'n Donkie stamp hom twee maal aan dieselfde klip. [Net 'n dom mens maak dieselfde fout.] • 'n Wors het twee ente. [Elke saak kan van twee kante beskou word.] • Twee honde om een been, die derde loop daarmee heen. [As twee mense om een ding twis, kom dit dikwels in die besit van 'n ander persoon.] • Twee is paar, drie is onpaar. [By 'n verliefde paar is 'n derde persoon 'n oorlas.] • Twee koppe is beter as een. [Twee mense kan beter oor 'n saak besluit as een.] • Twee vlieë in een klap slaan. [Twee voordele met een moeite behaal.] Verwant: • tweede Vertaling: Engels: two Nederlands: twee Selfstandige naamwoord: twee Meervoud: tweë, twees Verkleinwoord: tweetjie Meervoud van verkleining: tweetjies Betekenis: • Die syfer 2 (1 + 1). Gebruik: • Die twee van hulle maak my mal. Afgelei: • tweekamp • tweeledig • tweeslagtig • tweespraak • tweeuur Vertaling: Engels: two Nederlands: twee Laat weet asb as die inskrywing foute bevat of verder verbeter kan word.
creator: Leksikograaf
date: 2019-04-19T14:54:59-00:00